Bolhov

Bolhov () om Venäman lidn da lidnankund Orelan agjan pohjoižes. Se om Bolhovan rajonan (vspäi 1928) administrativine keskuz da pala.

 Istorii 
Eländpunkt mainitase ezmäižen kerdan kuti polttud vl 1196 lidnuz. Oli Bolhovan ruhtinazkundan keskuseks (13. voz'sadan kahtenz' pol' — 15. voz'sada), sid' alištui Moskvan tobmudele. Mainitase kuti lidnuz Venäman suviröunal vl 1556. Bolhov sai makundan lidnan statusad vl 1778. Toižen mail'man sodan aigan lidn oli okkupiruidud nacistoil, päzutihe sidä vn 1943 29. päiväl heinkud.

Bolhov šingotase pol'veimiden ladimiden tegimel i sömtegimištol (saguden tegim, leibänkombinat, fruktploduiden da maploduiden edheotand).

 Geografijan andmused 
Lidn sijadase rajonan keskuzpalas, Nugr'-jogen randal ( 100 km pitte, Okan üläjoksmusen hura ližajogi), 180 m ü.m.t. keskmäižel korktusel.

Matkad Orelhasai om 53 km suvhe orhal vai 59 km avtotel. Toine lähembaine lidn om Mcensk 43 km päivnouzmha-suvipäivnouzmha orhal vai 50 km avtotedme.

Kaik 51 irdad, 27 kujod i kaks' torgud oma nimitadud lidnas.

 Tobmuz 
Bolhov om lidnankundan üks'jäižeks eländpunktaks. Lidnankundan pind — 13,98 km².

Lidnankundan tobmuden pämez' om sen Administracijan pämez'. Edeližed lidnan Administracijan pämehed oma Vladimir Avilov (reduku 2021 — heinku 2024), Boris Skvorcov (reduku 2016 — reduku 2021). Lidnan Rahvahandeputatoiden nevondkundan ezimez' om Artöm Alenin vn 2022 elokuspäi.

 Eläjad 
Vl 1897 lidnan ristitišt oli 21 446 eläjad, vl 1939 — 12 681 eläjad. Vn 2010 Venäman rahvahanlugemižen mödhe lidnan eläjiden lugu oli 11 421 ristitud, rajonan kaks' koumandest, vl 2021 — 9 495 ristitud. Kaik 11 154 eläjad oli lidnas vl 2017. Kaikiš suremb lidnan ristitišt oli 25 100 eläjad vl 1913 i 13 500 eläjad vl 1998.

Rahvahad (2010): venälaižed — 97,2 %, toižed rahvahad — 2,8 %.

Rahvahad (enamba 0,4 % vl 2021): venälaižed — 93,4 %, ukrainalaižed — 0,5 %, armenijalaižed — 0,4 %, azerbaidžanlaižed — 0,4 %, toižed rahvahad — 2,5 %, rahvahuden ozutandata — 2,8 %.

Ortodoksižen hristanuskondan üks'toštkümne pühäpertidBolhovan pühäpertid sobory.ru-saital.  oma kaičenus i saudud lidnas: Optinan naižjumalankodi, kaks' päjumalanpertid i kahesa jumalanpertid.

Lapsiden opendusen aluzkundad oma nell' päivkodid (nomer 1,2,4 i Lučik «sädegut»), aluzškol (nomer 2), lidnan gimnazii, keskškol (nomer 3), lapsiden sädamižen pert', čomamahtoiden škol, lapsiden da norišton sportškol (kikboksing, motokross, biatlon, futbol). Professionaližen opendusen aluzkundad oma Bolhovan pedagogine kolledžBolhovan pedagogižen kolledžan sait (bpk57.ru).  i Orelan agrobiznesan da servisan tehnikum — Bolhovan filialBolhovan filialan lehtpoled Orelan agrobiznesan da servisan tehnikuman mgal.orel.ru-saital. .

 Galerei 

 Homaičendad 

 Irdkosketused 
 Lidnankundan tobmuden sait (bolhov-adm.ru). 

Kategorii:Venäman lidnad
Kategorii:Eländpunktad kirjamišton mödhe
Kategorii:Orelan agjan lidnad
*